செயின்ட் பீட்டர்ஸ்பர்க்: உலக கோப்பை கால்பந்து தொடரில் 3வது இடம் பிடித்து வெண்கலப் பதக்கத்தை கைப்பற்ற, இங்கிலாந்து - பெல்ஜியம் அணிகள் இன்று பலப்பரீட்சையில் இறங்குகின்றன.ரஷ்யாவில் நடைபெற்று வரும் இந்த தொடரின் முதலாவது அரை இறுதியில், பெ;ல்ஜியம் அணி 0-1 என்ற கோல் கணக்கில் பிரான்ஸ் அணியிடம் தோல்வியடைந்தது. அடுத்து 2வது அரை இறுதியில் பலம் வாய்ந்த இங்கிலாந்து - குரோஷியா அணிகள் மோதின. இங்கிலாந்து அணி தொடக்கத்திலேயே கோல் அடித்து முன்னிலை பெற்ற நிலையில், இரண்டாவது பாதியில் கோல் அடித்து சமன் செய்த குரோஷியா, கூடுதல் நேரத்தில் மேலும் ஒரு கோல் போட்டு 2-1 என்ற கணக்கில் வென்று பைனலுக்கு முன்னேறியது.